《方景真邀游幔亭同司马公赋》
明代·胡应麟

窈窕肩舆度白云，幔亭霞色转氤氲。千山夕照罗峰外，一线春流练水濆。

冠盖尽携文苑客，笙歌如下武夷君。名花满座天孙外，何忝玄光百代闻。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。